**UGOVOR O PRODAJI NA DALJINU**

Zaključen dana \_\_\_\_\_\_\_\_\_\_\_\_\_\_\_\_ godine u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ između:

Privrednog društva SF1 CLIPS doo Podgorica, Cetinjski put bb, TC Delta city, lokal 132, registarski broj:\_\_\_\_\_, PIB:\_\_\_\_\_ koga zastupa: Tamara Kažić, izvršni direktor (dalje: **Prodavac**) i

\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_, ul. \_\_\_\_\_\_\_\_\_\_\_\_\_\_\_, br. \_\_\_, JMBG: \_\_\_\_\_\_\_\_\_\_\_\_\_\_\_ (dalje: **Kupac**).

**Predmet ugovora**

**Član 1**

Ovim ugovorom Prodavac prodaje, a Kupac kupuje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (dalje: roba).

Prodavac je obavezan da Kupcu preda robu tako da Kupac postane njen vlasnik, dok se Kupac obavezuje da za to isplati cenu i preuzme robu.

Ovaj ugovor zaključen je kao ugovor o prodaji na daljinu u smislu Zakona o zaštiti potrošača (dalje: Zakon) jer je zaključen posredstvom internet prodaje kao sredstva komunikacija.

**Pretpostavke za zaključenje ugovora**

**Član 2**

Kupac zaključenjem ovog ugovora potvrđuje da ga je Prodavac prije njegovog zaključenja obavijestio o:

1) osnovnim obilježjima robe

2) adresi i drugim podacima koji su od značaja za utvrđivanje identiteta Prodavca

3) prodajnoj cijeni, kao i o svim dodatnim poštanskim troškovima i troškovima transporta i isporuke i mogućnosti da se ti troškovi mogu staviti potrošaču na teret

4) načinu plaćanja, načinu i roku isporuke, načinu izvršenja drugih ugovornih obaveza, kao i načinu na koji se postupa po pritužbama potrošača

5) postojanju zakonske odgovornosti zbog nesaobraznosti robe ugovorenom

6) načinu izjavljivanja reklamacije Prodavcu, a naročito o mjestu prijema i načinu postupanja Prodavca po njima, kao i uslovima koji se odnose na ostvarivanje prava Kupca po osnovu saobraznosti

7) uslovima za raskidanje ugovora, ako je zaključen na neodređeno vrijeme ili ako se produžava automatski.

9) trošku korišćenja sredstava komunikacije na daljinu za zaključivanje ugovora (samo ako se taj trošak obračunava na osnovi različitoj od osnovne tarife koja se plaća za korišćenje određenog sredstva komunikacije)

10) uslovima, vremenskom roku i postupku za ostvarivanje prava na odustanak od ugovora u skladu sa Zakonom

11) obavezi da plati trgovcu razumne troškove zbog odustanka u skladu sa zakonom, ako Kupac ostvaruje pravo na odustanak od ugovora nakon što je podnio zahtev za raskid

12) o podatku da Kupac ne može da koristi pravo na odustanak ili okolnostima pod kojima Kupac gubi pravo na odustanak od ugovora, u skladu sa Zakonom.

Sastavni dio ovog Ugovora čine sledeća obavještenja: Uslovi prodaje, Politika privatnosti, Pravo na odustanak, Povrat sredstava, Politika kolačića i Uslovi korišćenja.

**Pravo na jednostrani raskid ugovora**

**Član 3**

Kupac ima pravo na jednostrani raskid ovog ugovora, bez obzira na razloge, u roku od 14 dana od dana kada je roba dospjela u državinu Kupca ili lica koje je on ovlastio za prijem robe, a koje nije prevoznik i/ili kurirska služba.

Ugovarači saglasno konstatuju da je Prodavac predao Kupcu obrazac za jednostrani raskid ugovora, kao i da je Kupac upoznat sa obavezom da izjavu o raskidu ugovora dâ u pisanom obliku, pri čemu obrazac za odustanka sadrži:

- naziv, adresu i adresu elektronske pošte trgovca na koje Kupac dostavlja obrazac za jednostrani raskid ugovora

- način i rok za vraćanje isporučene robe i povraćaj novca

- obavještenje o činjenici da se povraćaj robe od strane Kupca u roku u kome se može jednostrano raskinuti ugovor smatra blagovremenom izjavom o raskidu ugovora

U slučaju jednostranog raskida, Kupac je dužan da primljenu robu pošalje nazad Prodavcu u roku od 14 dana od dana kada je poslao obrazac za odustanak, bez drugih obaveza povodom raskida ugovora, izuzev samih troškova vraćanja.

Prodavac je dužan da Kupcu vrati primljeni novac bez odlaganja, a najkasnije u roku od 14 dana od dana kada je primio obrazac za odustanak.

Danom raskida ugovora smatra se dan kada je Prodavac primio obrazac za odustanak.

**Izuzeci od prava na raskid ugovora**

**Član 4**

Izuzetno od odredbe člana 3. ovog ugovora, Kupac nema pravo na jednostrani raskid ugovora bez opravdanih razloga u slučajevima predviđenim članom 74j. Zakona.

**Obaveza isporuke robe**

**Član 5**

Prodavac je dužan da Kupcu isporuči robu u roku od 6 radnih dana (standardna usluga) od dana zaključenja ovog ugovora s tim da rok ne može biti duži od 30 dana.

Isporuka robe izvršiće se kurirskom službom Montenomax a troškove isporuke snosi Kupac.

Za porudžbinu čija cena je viša od 90€, troškove standardne isporuke snosi Prodavac.

Isporuka će biti izvršena Kupcu ili licu koje je on ovlastio ili prevozniku po nalogu Kupca.

**Saobraznost robe i nedostaci**

**Član 6**

Kupac je dužan da nakon prijema robe pregleda robu i provjeri njenu saobraznost sa naručenom, te da odmah, bez odlaganja istakne postojanje nedostataka koji se mogu uočiti pregledom.

Za skrivene nedostatke koji su postojali u momentu prelaska rizika na Kupca, Prodavac odgovara u roku od dvije godine od predaje stvari, s tim što se pretpostavlja da su nedostaci postojali u momentu prelaska rizika na Kupca, ako se pokažu u roku kraćem od šest mjeseci od dana prijema robe, čime se ne isključuje pravo Prodavca da dokazuje suprotno.

Momenat prelaska rizika sa Prodavca na Kupca je momenat predaje robe Kupcu ili licu koje je Kupac ovlastio za prijem robe u njegovo ime.

U slučaju postojanja nedostataka za koje Prodavac odgovara, na prava Kupca i postupak ostvarivanja prava primjenjuju se odredbe Zakona, osim ako je, u skladu sa tim zakonom, ugovoreno drugačije.

**Isplata cijene**

**Član 7**

Kupac se obavezuje da za robu koje je predmet ovog ugovora isplati Prodavcu iznos od \_\_\_\_\_\_\_\_\_\_\_\_\_\_ eura.

**Propuštanje preuzimanja robe**

**Član 8**

Kupac je odgovoran za štetu koja nastane propuštanjem da preuzme robu koju mu je poslao Prodavac u skladu sa ovim ugovorom.

Pod štetom se podrazumijevaju oštećenje na robi, kao i troškovi koje Prodavac ima zbog propuštanja Kupca da preuzme

robu, kao što su: troškovi čuvanja, prepakivanja, vraćanja robe i slično.

**Vansudsko rješavanje sporova**

**Član 9**

U slučaju spora, ugovarači su saglasni da se pokuša njegovo rješavanje vansudskim sredstvima u skladu sa odredbama o potrošačkom sporu predviđenim Zakonom.

U slučaju nemogućnosti rešavanja spora vansudskim putem, ugovorne strane ugovaraju nadležnost suda u Podgorici.

**Broj primjeraka ugovora**

**Član 10**

Ugovor je zaključen posredstvom interneta u jednom originalnom primjerku na osnovu koga je napravljeno 2 kopije, od kojih jedna za Kupca, a ostale za Prodavca.

|  |  |  |
| --- | --- | --- |
| PRODAVAC |  | KUPAC |
| \_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_ |